
Subtenaj donacoj en formo de ĝiro, monbileto, i.r.k., ĉeko, poŝtmarka serio, folkloraĵo, gramofondisko 
(popolkantoj kaj -dancoj), libro en Esperanto, k.s. estas tre bonvenaj sed neniel devigaj. — Koran dankon al donacintoj! 


UNU UNIVERSALA LINGVO 


La sekvan artikolon, kiu estas plurloke misinformita 
kaj foje eĉ sinkontraŭdira, ni publikigas precipe ĉar 
ĝi havigas interesan okazon al komentoj kaj pri- 
pensoj. Ĝi estas tradukita el la anglalingva period- 
aĵo The Plain Truth («La plena vero»), Januaro 
1982, organo de la usona Worldwide Church of God 
(«Tutmonda Eklezio de Dio»). Reagojn oni povas 
sendi rekte al ĝia administrada centro: Ambassador 
College, 300 W Green Street, Pasadena, California 
91123. 

Kiam kaj kie la homaro fariĝis 
multlincjva? Kio kaŭzis tiun ĉi 
diversecon de lingvoj? Jen sek- 
vas respondo al la demando, kiel 
la problemoj rilate multlincjvecon 
de la mondo solviĝos! 

La nuna mondo estas disdividita mondo — 
en siaj politiko, religio, ideologiko*, kaj socia or- 
do. Gi estas ankaŭ dividita pro sennombraj 
lingvoj kaj dialektoj. Eĉ la Eŭropa Komunumo 
estas devigita utiligi sep lingvojn en siaj kon- 
ferencoj kaj publicaĵoj. 


Miloj da lingvoj 

Neniu scias precize kiom da lingvoj kaj dialektoj 
troveblas en la mondo. Tamen ekzistas inter- 
konsento ke parolataj estas almenaŭ kelkmilo da 
ili. 

Landoj kies popoloj parolas malsamajn lingvojn 
estas kutime malavantaĝigitaj — foje eĉ serioze 


malfortigitaj — pro tiu multlingva kulturo. 

Unu el la ĉeftraboj de l’iama potenco de la Brita 
Regnaro estis ĝia oficiala unulingveco. 

Ĉiujare oni elspezas grandajn sumojn por lern- 
ado/instruado de fremdaj lingvoj, por tradukado 
de milionoj da libroj, broŝuroj, artikoloj, kaj cete- 
raj legmaterialoj, kaj eĉ al korektado de mult- 
nombraj miskomprenoj — ĉiuj kaŭzataj de la 
lingvobarilo. 

Inĝenieroj klopodas inventi kaj konstrui tra- 
dukmaŝinojn por venki tiun obstaklegon, 
plejparte kun nur tre relativa sukceso. Komika 
ekzempleto ĉe funkciigo de unu tia ĉlektronika 
aparato: ĝi tradukis la anglan proverbon “ Out of 
sight, out of mind" (Ne vidate, ne konsiderate) 
en la germanan per "Unsichtbarer Irrsinniger" 
(Nevidebla frenezulo), [ĉar taksante la vortojn 
nur laŭ ties plej strikta signifo). 


Pro kio tiom multe da lingvoj? 

Kio do malhelpas al la homaro plam mond- 
hngvon, kiun akceptus ĉiuj homoj? 

Antaŭ ol povi respondi al tiu ĉi demando, ni de- 
vas returnen iri ph ol 4 000 jarojn 1 , al unika tra- 
vivaĵo en la homa historiko*. Tiu ĉi unika evento 
entenas gravegan mesaĝoh por la aktuala, 
dividita kaj haosa mondo. Ĝi okazis, laŭ biblia 
situigo, en la periodo baldaŭ post la Diluvo 2 kaj 
post fino de la Malnova Regno de Eĝiptujo* kaj 
de la Akada Imperio en Medzopotamujo 3 . La ra- 
soj kaj triboj de la homaro jam komencis mult- 
obhĝi. Unu viro speciale fariĝis treege ambicia. 
Tiu ĉi despoto, Nimrod, altigis sin mem super la 






















kunhomoj kaj organizis ilin en urboŝtatoj 
(Gen. 10:8) 4 . 

Kiom da lingvoj ekzistis en tiu erao? "Sur la tuta 
tero estis unu lingvo kaj unu parolmaniero” 
(Gen. 11:1). La malmultaj kiuj, laŭ la biblia ra- 
porto, transvivis la Diluvon, estis unulingvaj 5 . 
En tiu ĉi punkto de sia historiko* la diversaj 
branĉoj de la homa familio ribelis kontraŭ la reg- 
ado de Dio. Ili volis havi mondon plenan nur je ili 
mem. “Kaj ili diris unu al la alia: Venu, ni faru 
brikojn kaj brulpretigu ilin per fajro. Kaj la brikoj 
fariĝis por ili kalko. Kaj ili diris: Venu, ni kon- 
struu al ni urbon, kaj turon, kies supro atingos la 
ĉielon, kaj ni akiru al ni gloron, por ke ni ne dis- 
semiĝu [sennome]." 

Sed la Kreinto vidis kion la homo estis faronta. 
Gi* ekagis kaj taŭzis aŭ diferencigis ilian 
lingvon. 


Dio taŭzis la homan lingvon 

Kial? La respondon malkaŝas Versoj 6 ĝis 9: "Kaj 
la Eterulo diris: Jen estas unu popolo, kaj unu 
lingvon ili ĉiuj havas; kaj jen, kion ili komencis 
fari, kaj ili ne estos malhelpataj en ĉio, kion ili 
decidis fari. Ni malleviĝu do, kaj Ni konfuzu tie 
ilian lingvon, por ke unu ne komprenu la parolon 
de alia. Kaj la Eternulo disigis ilin de tie sur la 
supraĵon de la tuta tero, kaj ili ĉesis konstrui la 
urbon. Tial oni donis al ĝi la nomon Babel, ĉar 
tie la Eternulo konfuzis la lingvon de la tuta tero 
kaj de tie la Eternulo disigis ilin sur la supraĵon 
de la tuta tero." 

Pro kio Dio kontraŭis ke la homoj parolu unu so- 
lan lingvon? Pro kio Gi* ne volis ke la homoj estu 
unuigitaj? 

Dio komprenis tre bone la preskaŭ senliman po- 
tencon de la homa intelekto, kiun Gi* mem ja 
kreis! Dio en la ĉielo komprenis ke, se tiuj ĉi ri- 
belemaj estuloj restu unuigitaj, ili kunigus siajn 
mensajn kaj fizikajn rimedojn por detruaj celoj. 
Dio ne kontraŭis, ke la homo parolu unu solan 
lingvon. Sed Gi* antaŭvidis, ke la homo per siaj 
scioj povos komplete pereigi la tutan mondon in- 
klude de la vivo — se Gi* ne intervenus — kaj 
rapide! 

Tial la Ĉiopova Etemulo zorgoplene intervenis 
en la aferoj de la homaro sur tiu ĉi tero. Fariĝis 
necese ke Dio mem okupu Sin pri tio 6 , taŭzante 
la lingvon de la homoj, tiele ke la diversaj fami- 
lioj (pliposte triboj kaj popoloj) senelire konfuz- 
iĝus inter si kaj malakordiĝus. Sekve ili ne suk- 
cesus kombini siajn sciencajn kaj teknikajn sci- 
ojn. Se la Kreinto ne estus interveninta, kaj se 
Gi* ne estus taŭzinta la homan lingvon ĉe kon- 
struado de la Turo de Babel, tiukaze la homoj es- 
tus antaŭen rapidintaj en akirado de sciencaj ko- 
noj. La homaro tiam sendube estus progresinta 
tiel multe kaj altagrade, ke la popoloj estus mal- 
kovrintaj, eĉ jam antaŭ ol la veno de Kristo, kia- 
maniere utiligi la atomon 7 . 

Jarcentojn antaŭ ol la eventoj en Babel, Dio 
aranĝis ke la homoj sekvos siajn proprajn mora- 
lajn kodeksojn*, projektos siajn proprajn regad- 
sistemojn, siajn proprajn formojn de kulto kaj, 
ĝenerale, laŭsekvu siajn proprajn sortojn dum 
6 000 jaroj. Post tiu erao, Dio sendus Jesuon 
Kriston al tiu ĉi tero por savi la homaron el tut- 


monda sinmortigo kaj montri al la homo kiel tiu 
povas organizi vivon de feliĉo, de kontenteco, de 
paco, kaj de progreso 8 . 

Tiu dia ekago metis finon je la ununura lingvo de 
la homaro. La unuanima strebado de la homoj 
konstrui sian Turon de Babel, estis por Dio sig- 
nalo pri interveno, disigante rasojn kaj familiojn, 
per atribuo al ĉiu raso kaj ĉiu familio de tiu 
lingvo, kiun la Eternulo volis ke ĝi parolu. La ra- 
soj kaj popoloj depost tiu tempo daŭre restis dis- 
igitaj pro siaj malsamaj lingvoj. 

Rigardu ni nun kiamaniere la homaro faris pro- 
vojn, en la lasta parto de la 19 a jarcento, nuligi la 
Dian konfuzigon de lingvoj en Babel. 


Esperanto kaj aliaj mondlingvoj 

Johann Martin Schleyer, germana rom'katolika 
ekleziulo kaj lingvisto, ellaboris mondlingvon: 
Volapŭk. Li publikigis sian projekton en 1880. 
Tiu ĉi mondlingvo estis bazita "parte sur la an- 
gla", sed ĝi entenis bedaŭrinde malkongruaĵojn 
kaj malfortojn 9 , pro kiu motivo tiun ĉi lingvon 
forlasis ĝiaj adeptoj kiel maltaŭgan lingvon. Oni 
ĝin forrifuzis! 10 . 

En 1887, rusa Judo, L.L. Zamenhof (Doktoro 
Esperanto) aperigis sian nun faman laboraĵon 
Esperanto. Tiu ĉi artefarita lingvo estas miksaĵo 
de eŭropaj lingvoj, kaj enhavas fortajn elemen- 
tojn de Latino, la itala, franca, germana, angla, 
kaj ankaŭ de slavaj lingvoj. Oni foje nomas ĝin 
"malbona itala". En 1922 la Tria Asembleo de la 
Ligo de Nacioj eĉ decidis rekomendi Esperanton 
[kiel internacian lingvon]. Dum ambaŭ mond- 
militoj Esperanto estis uzata por politika pro- 
gagando same kiel por subfosaj (ribelaj) agadoj. 
Ĝin utiligis la Ruĝa Kruco kaj militkaptitoj. Mul- 
taj radjostacioj* en Eŭropo kaj Ameriko dis- 
sendis en Esperanto. 

Sed ankaŭ Esperanto montriĝis ne esti la [unui- 
ga] lingvo, kiun alsopiris la mondo. Sammaniere 
malsukcesis aliaj [artefaritaj] lingvoj: Inter- 
lingua, Gloria, Ido, Novial, Idiom Neutral. Iuj 
homoj tial pledis por akcepto de ‘vivanta’ lingvo 
kia la angla, franca, germana, aŭ rusa, altigante 
unu el tiuj al [la statuso de oficiale] internacia 
lingvo. 

Tio nepre ne sukcesus! Naciismaj ĵaluzo kaj 
konkurencado komplete neniigus tian ekprovon. 
Kaj tamen, alvenos monda lingvo — universala 
lingvo — kaj pli baldaŭ ol oni pensas! 


Dio uzis diversajn lingvojn 

Estas sufiĉe konata, ke la Malnova Testamento 
estas inspirita pere de la hebrea , kun nur kelke 
da fragmentoj en la aramea [popollingvo]. 
Kvankam la hebrea estas multrilate esprimriĉa, 
ĝi tamen havas relative limigitan vortotrezoron, 
kompare al pliparto el la aktualaj lingvoj 11 . Ĝi ne 
estis la lingvo kiun Dio intencis uzi por malkaŝi 
al la homaro la misteron pri la Regno de Dio, t.e. 
la evangelio aŭ bona novaĵo pri la baldaŭ ven- 
onta Reĝoregno! 

Anstataŭ ĝi elektiĝis la greka kiel lingvo por la 
Nova Testamento, kaj Dio proklamis la ĝojigan 
mesaĝon pri Sia Regno pere de tiu al la mondo. 


En la jarcentoj tuj antaŭaj al la naskiĝo de Jesuo 
Kristo, Dio permesis al Aleksander la Granda 
dissemi la helenajn lingvon kaj kulturon en tre 
granda parto de la [tiam] konata mondo. En la 
epoko de Kristo kaj de la apostoloj, la greka tiel 
estis fariĝinta grava komunikilo. La Nova Testa- 
mento ne nur skribatis en la greka, sed estis an- 
kaŭ diskonigata per ĝi de la apostoloj, precipe 
de Paulus. 

La greka tamen ĉesis esti internacia lingvo de la 
civilizita mondo antikva en la tempokuro; ja an- 
kaŭ tiu ĉi lingvo entenas malperfektaĵojn. 


Dio ekuzas la anglan 

Dio elektis la anglan lingvon kiel Sian ĉefan 
instrumenton por konigi al granda parto de la 
mondo, je fino de tiu ĉi nia propra erao, la Bonan 
Novaĵon pri Gia* baldaŭ venonta Regno 12 . 

Sed kial la angla? 

Antaŭ kelkaj jaroj iu verkisto formulis [ĝiajn kva- 
litojn] en jenaj trafaj vortoj: “La angla estas ho- 
diaŭ la plej nekontraŭstarebla lingvo en la mon- 
do. (...) Fleksebla, esprimriĉa, kaj sufiĉe simpla, 
ĝi progresas ĉirkaŭ la mondon per fenomena ra- 
pideco. (...) Parolata de centmilionoj da homoj 
kiel dua lingvo, la angla fariĝadas la universala 
lingvo de komerco, diplomatiko*, kaj scienco. Pi- 
lotoj de ĉiuj nacioj ĝin aplikas kiel komunikilon 
en la aertrafiko. (...) En aziaj kaj afrikaj industrie 
subevoluintaj landoj polyglotaj 13 homoj uzas la 
anglan kiel solan instrumenton de inter- 
kompreniĝo kun siaj najbaroj.” 14 
Oni disaŭdigas pli da radjoprogramoj* en la an- 
gla ol en ĉiuj ceteraj lingvoj kune. Preskaŭ 3^4 de 
la poŝta trafiko tra la mondo okazas pere de la 
angla lingvo. Oni povas vojaĝi al ĉiu ajn parto 
de la mondo, kaj preskaŭ ĉiam trovi iun kiu pa- 
rolas angle. La angla estas instruata en tre mul- 
taj lernejoj, kolegioj, kaj universitatoj tra la 
mondo. 

Estas interese konstati, ke la ĉina kun siaj mult- 
nombraj dialektoj estas parolata de pli da homoj 
(proksimume 950 milionoj) kiel unuan lingvon, 
ol iu ajn alia lingvo. Sed la dekmiloj da ĉinaj dia- 
lektoj konsistigas malfacile supereblan obsta- 
klon al interkompreniĝo de multaj Ĉinoj mem. 
Ankaŭ tie la angla aktuale estas grava por la 
scienco. 

Oni ne nur parolas, skribas, kaj interkompren- 
iĝas per la angla en ĉiuj partoj de la mondo; ĝi 
fariĝis la lingua franca, la internacia lingvo de di- 
plomatoj, komercistoj, kaj sportistoj. Tiel ĉi oni 
klare povas percepti kial Dio elektis la anglan 
kiel ĉefan lingvon, pere de kiu Gi* povas atingi 
plimulton de la homaro kun Sia Bona Mesaĝo. 
La angla estas sufiĉe facile lernebla lingvo; ĝia 
gramatiko estas simpla, kaj ĝi estas tre bone 
utiligebla lingvo. 15 Inter la grandaj lingvoj de la 
mondo, ĝi estas la plej esprimkapabla. Unu el la 
kaŭzoj [de tiu supereco] estas ke la angla en- 
havas vortojn el multaj lingvoj — la hebrea, gre- 
ka, franca, germana, itala; Latino kaj Sanskrito; 
samkiel plurajn elementojn el la rusa, hispana, 
portugala, araba, indiana, kaj aliaj malpii konataj 
lingvoj. 16 Tio ĉi donas al la angla plimalpli inter- 
nacian karakteron kaj specialan ĉarmon. Ĝi foje 
nomatas “koncentriĝo de multaj lingvoj”. 


Kvankam ĉiuj ĉi kvalitoj veras, la angla tamen 
posedas ankaŭ proprajn limojn kaj mal- 
kongruojn. E1 starpunkto de ortografado 17 , ĝi eĉ 
estas unu inter la plej malfacilaj de la mondo 18 . 


Unika mondlingvo venonta 

La tuta mondo baldaŭ konos unusolan komunan 
lingvon — en paco kaj harmonio. 

E1 n^ultaj bibliaj profetaĵoj lumas ke Dio resen- 
dos Sian Filon, Jesuon l6:iston, al tiu ĉi tero; ĉi- 
foje por antaŭgardi ĝin kontraŭ pereo de ĉio viv- 
anta (Mat. 24:21; Dan. 12:1; Jer. 30:7). Miha 4 
kaj Jesaja 11 priskribas verve la tempon kiam la 
Regno de Dio estos establita sur tiu ĉi tero. Es- 
tos epoko de paco, feliĉo, kaj bonfarto. 

Unu el la benoj, kiujn Dio redonacos al la popoloj, 
dum tiu ĉi miljara regado, estos universala, tut- 
monda lingvo. Tion klare revelacas* la tria ĉapi- 
tro de Cefanja. 

Dio “kolektos la naciojn" kaj “kunvenigos la reg- 
nojn” por “elverŝi super ilin Mian koleron” — 
pro iliaj akumuliĝintaj pekoj (Zef. 3:8). Tiu ĉi 
profetaĵo estas ne miskompreneble klara. Ĝi re- 
ferencas al la sama tempo kiun priparolas Zaha- 
ria 14 kaj Apokalipso 19 — la tempo en kiu ĉiuj 
nacioj kuniĝos por kontraŭstari Jesuon Kriston 
— ĉe Ties dua veno. Ili toleros neniun dian aŭto- 
ritaton super si. Kaj kion faros la venkanta Kris- 
to? Cefanja 3:9 donas la respondon, parolante 
pri la Miljara Regno. Dio solene promesas: “Ve- 
re, tiam Mi redonos al la popoloj lingvon pu- 
ran, por ke ĉiuj vokadu la nomon de la Etern- 
ulo kaj servadu al Li unuanime.” Jes, Dio hav- 
igos al ĉiuj popoloj “puran paroladon” (sen- 
makulan lingvon) tiele ke “ĉiuj" alvokos kaj 
komunsente servados Gin*. 

Sed kiu lingvo estos enkondukita de Dio, dum tiu 
miljara funkciado de la Dia Regno? La Biblio ne 
senpere malkŝas ĝuste kiu lingvo elektatos kiel 
“pura parolado”! Ĝi do tre bone povos baziĝi 
sur la angla. Tio ne necese signifas ke la greka 
aŭ la hebrea aŭ aliaj gravaj lingvoj devos mal- 
aperi. 

Miha 4:5 certigas: “Ĉiuj popoloj iros ĉiu en la no- 
mo de sia dio, sed ni irados en la nomo de la 
Eternulo, nia Dio, ĉiam kaj eterne”. Sekve estos 
unu intemacia lingvo, unu vero, unu religio, sed 
diversaj lokaj lingvoj uzantaj aliajn nomojn por la 
vera Dio. 

La venonta pura lingvaĵo ne havos trivialajn 
esprimojn. Malaperos la nomoj de tagoj, mona- 
toj, kaj paganaj festoj, nun maskitaj kiel 
‘kristanaj’. 19 

Helpe de pura parolado — de universala mond- 
lingvo — Dio finfine kunigos ĉiujn popolojn sub 
Sian idealan sceptron. Sed ne antaŭ ol tiuj po- 
poloj devige konvertiĝos de sia pekemo. 

Raymond F. McNair 





KOMENTOJ DE LA REDAKTISTO 

1. Tiu ĉi estas la klasika starpunkto de kristanaj Funda- 
mentalistoj, kiuj volas interpreti la Biblion en ĉiu ajn rila- 
to nepre laŭvorte. Kalkulante nur laŭ la geneologikaj * 
sinsekvoj, menciitaj en la Sankta Juda Skribo, oni ja ve- 
nas al estiĝo de la universo (la Kreo) en proksimume 
4 000 AD. Imponite de la tro grandaj kvanto kaj kohero 
de natursciencaj donitaĵoj, unu ilia tendaro tamen sub- 
tenas tiun hodiaŭ absurdan limigon nur por kreo de la 
homo (Adam) mem, lasante pli da evolukapablo al estiĝo 
de la Universo kaj de la planedo Tero... kiuj ja ne tiom 
gravas en la debato! 

2. Laŭ aliaj fontoj oni povas rekonstrui ke la Diluvo, kiu 
konsistigis realan kaj tutmondan kataklismon, okazis ĉir- 
kaŭ 10 000 jaroj AD kaj kongruis kun pereo de la iama 
civilizo de Atlantujo. Oni tiel devus malantaŭen puŝi la 
indikitajn referencojn eĉ pluen, al mytologikaj* tempoj. 

3. Medzopotamujo* — PI V: Mezopotamio. Antikva regi- 
ono “inter la rivereĝoj". E1 normradikoj medz • (mez') kaj 
potam • (river’) plus sufikso -UJ (lando). 

4. Nimrod kaj la Turo de Babel — E1 la vizioj de A.C. Em- 
merich oni povas lerni ke tiu ĉi kruela kaj potenca, sed 
ankaŭ genia organizanto estis ĉefarkitekto de la Turo de 
Babel. Tiu ĉi kolosa entrepreno situis sur vastregiona 
ebenejo. Ĝin kunkonstruis 25 triboj sub ĝenerala direkt- 
ado de Nimrod, kiu loĝigis ilin radforme ĉirkaŭ la laborej- 
ego, tiele ke ĉiu tribo disponis grandan, grade altiĝantan 
vojegon propran al la centro, por la iransportado de ma- 
terialoj, al kiu tasko servis armeo da ŝarĝbestoj kaj ĉaroj. 
La homoj tenace kaj unuanime dediĉadis sin al la 
komuna taskego dum tridek jaroj. Ne kalkulante la fun- 
damentojn, ili estis atingintaj post tiu tempo ankoraŭ 
nur la duan etaĝon (platformon). Ĝi estis tamen jam ti- 
om alta ke ‘Tunu el la flankoj, pro la ombro, estis tute 
malvarma, dum 1’alia flanko estis tre varma, pro la efiko 
de la sunradiado”. Sed tiam komencis konfliktoj inter la 
metiistoj, kiuj opiniis sian parton pli grava ol tiu de cete- 
raj kolegoj kaj kiuj postulis pro tio specialajn privilegiojn 
kaj konforman pagon. Ili sin grupigis en partioj recipro- 
ke antiagonismaj*. Komencis regadi etoso de malfido 
kaj malakordo, ĝis okazis interbataloj kaj finfine sanga 
intermilitado de iuj triboj. La grandioza entrepreno tiele 
rezultis en mizera fiasko, laŭ tute moderna koncepto pri 
sindikataj depostuloj. La konata lingva diferenciĝo, 
menciita en la Biblio, okazis nur en postaj jarcentoj, kiam 
la inter si malamikaj triboj migris for al diversaj regionoj, 
perdante la interkontakton. Eĉ Nimrod ne sukcesis re- 
grupigi ilin. Laŭ la viziulino, li poste ekirigis konstru- 
adon de la urbo Ninive, por kies fundaĵoj li utiligis jam 
pretajn blokojn kaj ornamaĵojn (precipe mozaikaĵojn) de 
la Turo. Se arheologoj volus atenti tiun ĉi detalan kaj ri- 
ĉan fonton de informoj, ili eventuale povus rekoni en la 
ruinaĵoj de Ninive tiujn devenaĵojn. Eĉ la fundamentoj 
de la Turo mem ne povas ne ekzisti ankoraŭ en formo de 
tumula monteto, ne rekonata ĝis nun pro sia ekster- 
ordmare granda etendiĝo (probable ne tro fore de Nini- 
ve). La fundamentoj de la Turo, laŭ aludoj de A.C.E. ja 
devis okupi surfacon de ĉ. 75 km 2 — kio egalas surfacon 
de granda moderna urbo — kaj similis al subtera labirin- 
to memoriga pri la usona Pentagono! Nimrod mem far- 
iĝis patro de Derketoo kaj de Semiramis, ambaŭ poste 
adorataj kiel diinoj. Ankaŭ li mem poste estis honorata 
kiel dio sub la nomo Belus (Baal = «mastro»). Li kon- 
struigis ankaŭ la unuan Babilonon. La Eĝiptoj ricevis 
de li la figuron de la sfinkso (leono kun homa kapo). 

5. Fakte necesus precizigi "sur la tuta tiutempe konata te- 
ro", kio egalas "en tiu mondoparto", ĉar en aliaj kon- 
tinentoj (Ameriko, Azio, Afriko, Oceanujo) sendube sav- 
iĝis grupetoj de la aliaj tie vivantaj homaj rasoj. La Biblio 
rakontas ja "nur" el perspektivoj de la posteularo de 
Adam kaj de ilia ĝenerala loĝadloko en Proksima Azio. 
Laŭ indikoj de A.C.E. ili parolis tiun lingvon, kiun nun- 
tempaj filologoj nomas "hindeŭropa" kaj klopodas hypo- 
teze* rekonstrui. Pli spektakle: ekzistus ankoraŭ skriba- 
ĵoj en tiu lingvo, profunde kaŝitaj sub la sablo de Medzo- 
potamujo*! 

6. Jen sufiĉe naiva aserto, kiu des pli eraras ĉar Dio ja sen- 
ĉese kaj daŭre gvidas la tutan universon al ties kulmino 
antaŭfiksita, lasante tamen moviĝospacon pere de la 
‘hazardo’, sufiĉan por ke ankaŭ la ‘libera volo’ povu aga- 
di sur ĉiuj niveloj, ĉu negative, ĉu pozitive kontribuante 


al tiu Celo. — Daŭre kreskanta unueco estas ja ĉef- 
faktoro en tiu Plano, per multaj disfaloj kaj rekonstruoj, 
multaj malakordoj kaj repaciĝoj, tra la historiko*, laŭ la 
koncepto de Hegel. 

7. Kiom ni povas fidi la entrancajn priskribojn de Edgar 
Cayce, jam la Atlantoj estis sukcesintaj disvolvi alta- 
gradajn sciencon kaj teknologikon*, bone kompareblajn 
al la nunaj, kvankam pluraspekte ‘arkaikajn’. La korupt- 
eco de ilia civilizo, ankaŭ tute komparebla al nia aktuala 
situacio, elvokis planedsm kataklismon. Kredeble Noah 
devenas de ilia insularo kaj saviĝis kun sia gento en bo- 
atego konceptita kvazaŭ submarŝipo — la Arkeo. Menci- 
indas tamen, laŭ Cayce, ke elmigris [amtaŭ ol lil aliaj gru- 
petoj da homoj, same konsciaj pri la venonta pereo, unuj 
al Eĝiptujo, aliaj al Mez-Ameriko — kie ekzistis parencaj 
altevoluintaj kulturoj. 


8. Tiu ĉi fantazia interpretaĵo komplete ignoras la esencon 
mem de la Mesio; nome: Dia Elaĉeto por la Origina Peko 
de la Homo. Sed nu, eĉ la Judoj mem rifuzis kaj daŭre ri- 
fuzas agnoski tiun bazan aspekton en Jesuo, postulante 
nur Gloran Reĝon, Kiu altigus la Popolon de la Promeso 
super ĉiuj ceteraj popoloj en la mondo. Ni do ne miru ke 
Jesuo servis kaj servas kiel flago por multnombraj aliaj 
‘idealoj’ — nuntempe, en marksisma perspektivo, eĉ de 
perforta liberiganto el socia subpremado. En la kadro de 
tiu ĉi artikolo — ĉar ni ree troviĝas en konkreta danĝero 
pri tutmonda katastropfo* — la veno de Jesuo estis tute 
vana, same kiel la "konfuzo de la lingvoj". Dio sukcesis 
sole nur iom haltigi nin sur la vojo al pereo... 

9. ... kiel ĉiuj aliaj lingvoj, pli aŭ malpli forte, naturaj kaj ar- 
tefaritaj. Absoluta perfekteco estas idealo alstrebebla, 
sed ne atingebla. 

10. Tio validas evidente nur por la antikva hebrea, same kiel 
por ceteraj ‘klasikaj’ lingvoj, ĉar la moderna hebrea estas 
same riĉa je aktualaj vortoj kaj konceptoj kiel iu ajn alia 
lingvo nun uzata. 

12. ... same kiel la diablo, por dissemi la dekadencan kultur- 
on okcidentan; aŭ ĉu ni eraras? 

13. polyglotulo — PIV: poligloto ; «multlingvulo». E1 
normradikoj poly • (mult*) kaj glot■ (lingv’). 

14. Se ne estintus la Francoj, kiuj liveris la vorton ‘ŝoven- 
ismo’, oni devus nepre meti ĝin sur la ĉapon de Anglo- 
saksonoj... 

15. ... por denaskaj parolantoj, kompreneble. 

16. Do, same kiel Esperanto, laŭ deklaro en la komenco; aŭ 
ĉu ne? 

17. ortografado — PIV: ortografio. E1 normradikoj ort- 
(ĝust’) kaj graf■ (skrib’). 

18. Ĉu tamen?? Neeble! 

19. La «Worldwide Church of God», la Atestantoj de Jehova, 
kaj pluraj aliaj religiaj grupoj, ne pardonas al la Rom’Ka- 
tolika Eklezio ke ĝi greftis siajn (origine judajn) festoĵn 
sur ekzistantaj festoj de la paganaj popoloj eŭropaj. Gi 
tion faris pro la sperto, ke ne eblas forigi, ĉe freŝe kon- 
vertitoj, tradiciojn tiel intime ligitajn kun loka kulturo. Ĉu 
perforta subpremado de tiaj tradicioj/folkloro kaj nepra 
mortigo de naciaj kutimoj estas pli laŭdinda solvo? Jen 
tikla demando. Ankaŭ: ĉu la ne kontestebla dekadenco 
kaj la forperdo de religiaj valoroj en tiuj festoj en la aktu- 
ala tempo estas kulpo de la eklezio(j) mem? Incidente: ni 
ne forgesu ke la korupta epidemio — kun «Paĉjo Krist- 
nasko» ĉekape — plejparte fontas ĝuste en Usono, kiu 
situas sufiĉe malproksime de la Vatikano. 

20. geneologika — PIV: genealogio. Scienco pri parenceco 
kaj deveno de familioj. E1 normradikoj gene (naskiĝ’, 
ide’) kaj olog • (fakul’) plus scienca sufikso -IK (scienco). 

21. mytologiko — Anstataŭ PIV: mitologio. E1 norm- 
radikoj myt (legend’), olog (fakul’), kaj sufikso -IK (sci- 
enco, metodo). La radiko mit • rezerviĝas al la signifo (fa- 
den’), kiel ekzemple en mitohondro. 

22. antiagonisma — Anstataŭ PIV: antagonismo. E1 
normradikoj anti• (kontraŭ), agon • (batal’) plus sufikso - 
ISM (konduto). 

23. kataetropfo — Anstataŭ PIV: katastrofo. E1 norm- 
radikoj kata (suben) kaj stropf (turn’). La radiko strof' 
restas rezervita al la signifo "divido de kanto". 


